Egusa, empresa municipal d'Alboraia, forma el seu nou consell administratiu amb el suport de la majoria absoluta de la Junta General
29 de setembre de 2023

La Junta General d'Egusa, l'Empresa de Gestió Urbanística i Serveis d'Alboraia, ha format el nou consell administratiu per a aquesta legislatura, aprovat per la majoria absoluta dels grups polítics: PSOE, Compromis i Esquerra Unida. D'aquesta manera, l'òrgan queda compost per 4 consellers del PSOE, 2 de Compromis (grups que componen el govern municipal) i un conseller per a cada grup de l'oposició: Vox, Esquerra Unida, Alboraya Actúa i el Partit Popular.

La principal novetat és que l'Ajuntament ha ampliat de 9 a 10 els consellers que formen el nou consell. "Prenem la decisió d'augmentar l'organisme amb un membre més per a garantir que tots els grups polítics d'Alboraia tingueren representació en Egusa, una línia de treball que sempre hem establit des que entrem a governar que garanteix la transparència de l'empresa pública i la seua fiscalització per part dels grups de l'oposició, a diferència de la gestió anterior del Partit Popular que mai va admetre a l'oposició en el Consell d'EGUSA.", explica l'alcalde d'Alboraia, Miguel Chavarría.

El nou president d'Egusa és Manuel Andreu Ajado, del Partit Socialista, que succeeix a Diego González Camacho. En la vicepresidència queda Raquel Suay Muedra, per Compromis. Chavarría destaca la importància del nou consell: "Egusa és indispensable perquè Alboraia continue millorant, atés que és la peça central del sistema de manteniment del municipi, per la qual cosa l'acord de l'esquerra política per al nou consell és un pas fonamental en la línia de treball que acordem la majoria absoluta dels grups que componen el consistori".